28. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. 10108/1288 της 27 Ιαν./5 Φεβρ.  1972 (ΦΕΚ Β΄ 110) Περί εγκρίσεως διενεργείας προμηθειών και εκτελέσεως εργασιών υπό Ιδρυμάτων Γεωργοκτηνοτροφικής, Δασικής και Κτηνιατρικής Ερεύνης, εκ πιστώσεων του προϋπολογισμού του Κ.Τ.Γ.Κ. και Δασών και καθορισμός του τρόπου πραγματώσεως αυτών. Έχοντες υπ’ όψει: 1.Τας διατάξεις του υπ’ αριθ. 957/1971 Ν.Δ/τος «περί Υπουργικού Συμβουλίου και Υπουργείων». 2.Την υπ’ αριθ. 2112/365/11.9.1971 απόφασιν του Υπουργού Εθνικής Οικονομίας «περί μεταβιβάσεως αρμοδιοτήτων εις τους Υφυπουργούς, Γενικόν Γραμματέα και Αναπληρωτήν Γενικόν Γραμματέα του Υπουργείου Εθνικής Οικονομίας». 3.Τας διατάξεις του υπ’ αριθ. 389/1943 Νόμου, του υπ’ αριθ. 284/1961 Β.Δ/τος, ως και της υπ’ αριθ. 102756/6666/13.6.1967 αποφάσεως των Υπουργών Συντονισμού και Γεωργίας. 4.Την υπ’ αριθ. 280716/34067/2987/28.9.1967 απόφασιν ημών «περί καθορισμού τρόπου προμηθειών και εκτελέσεως εργασιών υπό Ινστιτούτων, Ιδρυμάτων Ερεύνης και Αμπελουργικών Φυτωρίων οικονομικώς εξυπηρετουμένων υπό του Κ.Τ.Γ.Κ. και Δασών». 5.Τας διατάξεις του υπ’ αριθ. 380/1970 Β.Δ/τος «περί τροποποιήσεως του υπ’ αριθ. 4/2.1.1961 Β.Δ/τος «περί Οργανισμού του Υπουργείου Γεωργίας». 6.Την υπ’ αριθ. Λ7/12/7/7.10.1970 κοινήν απόφασιν των Υπουργών Προεδρίας της Κυβερνήσεως, Εσωτερικών και Γεωργίας «περί οργανώσεως των Περιφερειακών Υπηρεσιών του Υπουργείου Γεωργίας». 7.Τας υπ’ αριθ. Λ9/1-6/9 και Λ9/1-8/3/9.8.71 αποφάσεις του Πρωθυπουργού και του Αντιπροέδρου της Κυβερνήσεως και Υπουργού Εσωτερικών «περί οργανώσεως των Διανομαρχιακών Υπηρεσιών και Νομαρχιών». 8.Την ανάγκην της αμέσου καλύψεως των εκτάκτων και ιδιομόρφων αναγκών των εν θέματι Ιδρυμάτων δια των αναγκαίων αυτοίς εφοδίων κλπ. προς αποφυγήν επιζημίων συνεπειών εκ τυχόν καθυστερήσεων, και 9.Την σύμφωνον γνώμην των αρμοδίων Τεχνικών Διευθύνσεων του Τομέως Γεωργίας, αποφασίζομεν: (Αντί της σελ. 204,25) Σελ. 204,25(α) Τεύχος 451-Σελ. 37. Κεντρικό Ταμείο Γεωργίας,Κτηνοτροφίας και Δασών 16.Β.α.26-28 1.Εγκρίνομεν την υπό των Ιδρυμάτων Γεωργοκτηνοτροφικής, Δασικής και Κτηνιατρικής Ερεύνης, πραγματοποίησιν προμηθειών και εκτέλεσιν εργασιών, εκ πιστώσεων του προϋπολογισμού του Κ.Τ.Γ.Κ. και Δασών, ως κάτωθι: α.Προμήθειαι λιπασμάτων, σπόρων, φυτοφαρμάκων, κτηνοτροφών, κτηνιατρικών φαρμάκων και παντός ετέρου, διατιθεμένου παρά της Αγροτικής Τραπέζης της Ελλάδος, αναλωσίμου υλικού μέχρι ποσού 100.000 δραχμών κατ’ είδος και κατά μήνα. β.Προμήθειαι παραγομένων ή διατιθεμένων υπό ετέρων Ιδρυμάτων ή Υπηρεσιών εφοδίων, πλην βιολογικών προϊόντων, μέχρι ποσού 100.000 δραχμών κατ’ είδος και κατά μήνα. γ.Προμήθειαι εκ του ελευθέρου εμπορίου των ανωτέρω εφοδίων, ως και παντός ετέρου απαραιτήτου εφοδίου δια την άσκησιν των αρμοδιοτήτων και λειτουργίαν των Ιδρυμάτων, πλην οργάνων, συσκευών και μηχανικού εξοπλισμού εν γένει, μέχρι 50.000 δραχμών κατ’ είδος και κατά μήνα. δ.Εκτέλεσις καλλιεργητικών εν γένει εργασιών, ως εκθάμνωσις, εκχέρσωσις, άροσις, σπορά, λίπανσις, περιποίησις καλλιεργειών, άρδευσις, καταπολέμησις ασθενειών και εν γένει εργασιών συγκομιδής, μέχρι ποσού δραχ. 50.000 κατ’ είδος εργασιών και κατά μήνα. ε.Επισκευαί οχημάτων, μηχανημάτων και οργάνων εργαστηρίων και προμήθειαν των αναγκαιούντων προς τούτο ανταλλακτικών και εξαρτημάτων μέχρι ποσού 30.000 δραχμών κατά μήνα και κατ’ είδος εργασιών ή προμηθειών. 2.Καθορίζομεν τον τρόπον διενεργείας των ανωτέρω προμηθειών, εκτελέσεως εργασιών και επισκευών, ως κάτωθι: α.Προμήθειαι των υπό της ΑΤΕ διατιθεμένων εφοδίων, θα πραγματοποιώνται, συμφώνως προς τας διατάξεις του άρθρ. 15 του υπ’ αριθ. 284/61 Β.Δ/τος, δι’ απ’ ευθείας συμφωνίας παρ’ αυτής και εις την καθαριζομένην εκάστοτε κατ’ είδος υπ’ αυτής τιμήν. β.Προμήθειαι των, υπό ετέρων Ιδρυμάτων ή Υπηρεσιών, παραγομένων ή διατιθεμένων εφοδίων, ομοίως θα πραγματοποιώνται, συμφώνως προς τας διατάξεις του άρθρ. 15 του υπ’ αριθ. 284/61 Β. Δ/τος, εν συνδυασμώ προς την διάταξιν της παρ. Αβ4 του άρθρ. 13 του ιδίου Δ/τος, δι’ απ’ ευθείας συμφωνίας και εις τας εκάστοτε καθοριζομένας υπό των οικείων επιτροπών τιμάς. γ.Προμήθειαι εκ του ελευθέρου εμπορίου, εκτέλεσις εργασιών και επισκευή οργάνων, μηχανών Γραφείου και συσκευών εργαστηρίων θα πραγματοποιώνται, συμφώνως προς τας διατάξεις του άρθρ. 15 του υπ’ αριθ. 284/61 Β. Δ/τος. δ.Επισκευαί οχημάτων και μηχανημάτων εν γένει, θα πραγματοποιώνται κατά την καθοριζομένην, δια της υπ’ αριθ. 31589/2054/19.3.71 αποφάσεως του Υπουργού Γεωργίας, διαδικασίαν. Σελ. 204,26(α) Τεύχος 451-Σελ. 38 Διευκρινίζεται ότι, δια τας επισκευάς αυτοκινήτων, θα τηρήται και η, δια της υπ’ αριθ. 4056/27.2.65 αποφάσεως του Προέδρου της Κυβερνήσεως, ως αύτη μέχρι σήμερον ετροποποιήθη, προβλεπομένη διαδικασία. 3.Εξουσιοδοτούμεν τους Προϊσταμένους των ανωτέρω Ιδρυμάτων, δια την έκδοσιν αποφάσεων διενεργείας προμηθειών, εκτελέσεως εργασιών κλπ., την κατάρτισιν των όρων διακηρύξεων των σχετικών διαγωνισμών, την προκήρυξιν αυτών, την επανάληψιν τούτων εν περιπτώσει αγόνου ή ασυμφόρου αποτελέσματος, την έγκρισιν αυτών, μετά σύμφωνον γνώμην της οικείας Επιτροπής και εις τιμάς κρινομένας συμφερούσας, ως και την υπογραφήν των συμβάσεων, οσάκις απαιτείται. 4.Εξουσιοδοτούμεν ομοίως τους αυτούς ως άνω Προϊσταμένους, δια την έγκρισιν των δι’ απ’ ευθείας συμφωνίας ενεργουμένων προμηθειών και εργασιών. Εν περιπτώσει διαφωνίας των μελών της Επιτροπής ή ταύτης και του Προϊσταμένου του Ιδρύματος, η όλη υπόθεσις παραπέμπεται εις την Υπηρεσίαν Προμηθειών, ήτις αποφασίζει σχετικώς. 5.Αι, κατά τα άνω, εκδιδόμεναι αποφάσεις των Προϊσταμένων των Ιδρυμάτων, περί εγκρίσεως διενεργείας προμηθειών η εκτελέσεως εργασιών, δέον όπως είναι πλήρως ητιολογημέναι και ειδικώτερον καθορίζουν: α.Τον τρόπον πραγματοποιήσεως της προμηθείας ή εκτελέσεως της εργασίας, ήτοι δια τακτικών διαγωνισμών, ή προχείρων, δημοσιευομένων ή μη εις τον τύπον ή δι’ απ’ ευθείας συμφωνίας δια λήψεως ή μη προσφορών. β.Τους λόγους, οίτινες επιβάλλουν την προμήθειαν των ειδών εν γένει ή εκτέλεσιν των εργασιών και ότι αύται καλύπτουν αμέσους ανάγκας λειτουργίας τούτων. 6.Ορίζομεν ότι, αι ως άνω προμήθειαι και εργασίαι, θα εκτελώνται υπό την απόλυτον ευθύνην των οικείων Προϊσταμένων και εντός των ορίων των εκάστοτε εγκεκριμένων προς ανάλωσιν πιστώσεων. 7.Κατά την πραγματοποίησιν των υπό της παρούσης προβλεπομένων προμηθειών, δέον όπως τηρώνται απαρεγκλίτως αι περί προστασίας της εγχωρίου βιομηχανίας και βιοτεχνίας ισχύουσαι διατάξεις, ως και αι σχετικαί περί αυτών εγκύκλιοι διαταγαί. 8.Η παρούσα δεν έχει εφαρμογήν προκειμένου περί κατασκευής μονίμων εγκαταστάσεων, προμηθείας επίπλων, μηχανικού εξοπλισμού γραφείων, συγγραμμάτων και περιοδικών. 9.Η παρούσα δημοσιευθήτω δια της Εφημερίδος της Κυβερνήσεως, από δε της δημοσιεύσεως ταύτης καταργείται πάσα γενική ή ειδική διάταξις αντικειμένη εις τας διατάξεις της παρούσης ή ρυθμίζουσα άλλως τα υπ’ αυτής διεπόμενα θέματα. 16.Β.α.26-28 Κεντρικό Ταμείο Γεωργίας,Κτηνοτροφίας και Δασών 